пародии за Храна
Две приятелки обсъждали мъжете си. Първата започнала:
- Моят се прибира от работа рано. Защото е мързеливец!
И никога не помага в къщи.
Все едно съм се цанила за слугиня! Не ми говори нежни думи! Пълен темерут! Когато някой друг ме ухажва - само мига на парцали! Омъжила съм се за мухльо! Поне да носеше повечко пари вкъщи! А, то неговата заплата - и за храна на котката не стига!
Другата и отговорила:
- А мен - питаш ли ме? Моят се прибира от работа късно. Сигурно ходи при някоя любовница. Иска да ми помага вкъщи. Ама, къде е тръгнал с тия две леви ръце? Говори ми нежни думи. Ама, коя ли к*рва го е научила на тези думи? Когато някой ме ухажва - скача му на бой. Омъжила съм се за бандит! Вярно, носи доста пари вкъщи! Ама, щом толкова много носи - представям си пък - колко много крие!